KS Daily View 6 ต.ค. 2022
6 ตุลาคม 2565

KS Daily View 06.10.2022 > OPEC+ ลดกำลังการผลิตน้ำมัน หนุนราคาน้ำมันดิบโลกขึ้นต่อ/ เงินเฟ้อไทย ก.ย. ลดลง SET คาดแกว่งตัว 1575-1600 จุด หุ้นแนะนำวันนี้ AEONTS
ประเด็นที่เกิดขึ้นเมื่อวาน
ต่างประเทศ :  ประเด็นใหม่ๆยังไม่มี โดยสินทรัพย์ต่างๆยังแกว่งตัวทั้ง ค่าเงิน, Bond Yields ฯลฯ ส่วนตลาดหุ้นสหรัฐเมื่อวานทั้งดัชนี Dow Jones -0.14%, NASDAQ  -0.25% ส่วน Sector ในดัชนี S&P500 ส่วนใหญ่ปรับลง โดย Sector ติดลบมากสุด คือ Utilities -2.2%, Real Estate -1.9%, Materials -1.1% ส่วนกลุ่มที่ Outperform หลักๆ คือ Energy +2.1%ตามราคาน้ำมันดิบ Brent เมื่อวานที่ยังปรับขึ้น 1.7% อยู่ที่ 93.4 เหรียญ หลังจาก OPEC+ มีมติปรับลดกำลังการผลิตน้ำมัน 2 ล้านบาร์เรล/วัน (ลดมากที่สุดในรอบ 2 ปี) ประเมินหุ้นไทยที่ได้ประโยชน์และได้ Sentiment วันนี้คือ กลุ่ม Upstream  PTTEP, BANPU  และกลุ่มโรงกลั่น ESSO, SPRC, TOP
ในประเทศ : SET Index เมื่อวานปิด 1580 จุด(+0.14%DoD) Sector ที่ปรับขึ้นหลักๆ คือกลุ่มค้าปลีก CPALL+1.8% MAKRO+1.5% COM7+4.3%, กลุ่มธนาคาร BAY+1.6%, BBL +1.1%, กลุ่มพลังงาน  PTTEP+1.8%, EA+1.2% ส่วนประเด็นที่เป็นปัจจัยบวกคือ รายงานเงินเฟ้อทั่วไปไทยเดือน ก.ย. +6.4% YoY (น้อยกว่าตลาดคาดไว้ที่ 6.6%) KS ประเมินเงินเฟ้อไทยแตะระดับสูงสุดไปในเดือนที่แล้วจาก
1) ผลกระทบจากฐานที่ต่ำที่สิ้นสุดลง
2) แรงกดดันจากราคาน้ำมันดิบที่น้อยลง
คาด ธปท. จะขึ้นอัตราดอกเบี้ยแบบค่อยเป็นค่อยไปอีก 25bps ในการประชุมช่วงที่เหลือของปีนี้ แต่คาด Bond yield มีโอกาสอ่อนตัวลงในระยะถัดไป คาดจะเห็นการฟื้นตัวของหุ้นกลุ่มการเงิน (SAWAD SINGER THANI ASK) ที่ก่อนหน้านี้ปรับตัวลงมาเยอะ ส่วนกลุ่มโรงไฟฟ้าที่ปรับตัวลงมองเป็นจังหวะทยอยสะสมเนื่องจากงบ 3Q22 ยังแย่หลังเงินบาทอ่อนค่าแรง (3 บาท QoQ อยู่ที่ 38 บาท/ดอลลาร์) และความกังวลเรื่องต้นทุนพลังงานหลัง OPEC จะลดกำลังการผลิต 
ประเด็นที่ต้องติดตามต่อ
ต่างประเทศ : ช่วงที่เหลือของสัปดาห์ Key หลักๆ ที่ต้องติดตามคือ
1.) 7 ต.ค. ติดตามตัวเลขแรงงานสหรัฐ อาทิ  Nonfarm payrolls ของเดือน ก.ย. ตลาดคาด  2.5 แสนราย(-20% MoM) อัตราการว่างงานของสหรัฐฯ คาด 3.7% (ทรงตัว MoM) หากตัวเลขออกมาต่ำคาดหรือชะลอ จะมีผลทำให้ Bond Yields และค่าเงิน Dollar อ่อนตัวลง บวกต่อตลาดหุ้น
2.)ติดตามแนวโน้มการเปิดประเทศเอเซียให้นักท่องเที่ยวเข้าประเทศไม่ต้องกักตัวในสัปดาห์หน้า อาทิ ญี่ปุ่น ไต้หวัน และที่สำคัญคือให้น้ำหนัก จีนจะเปิดประเทศ? หลังการประชุมเอเปค (APEC 2022) ที่จะจัดขึ้นในช่วงกลางเดือน พ.ย.นี้จะมีความชัดเจนมากขึ้น ซึ่ง นายสี จิ้นผิง ประธานาธิบดี จีน จะเดินทางมาร่วมประชุมด้วย  หากผ่อนคลายมองเป็นบวกกับกลุ่มท่องเที่ยว สายการบิน  สนามบิน และกลุ่มธุรกิจที่เกี่ยวข้องกับจีน อาทิ EKH, SCGP, PSL ฯลฯ
ในประเทศ :  ติดตามการทำ Preview งบงวด 3Q22 ของบริษัทจดทะเบียนไทย  โดยในช่วงที่ผ่านมา KS ทยอยออกบทวิเคราะห์เบื้องต้น หลักๆกลุ่มที่คาดกำไรจะออกเติบโต(+) อาทิ กลุ่มธนาคาร คาดกำไร เติบโต 1% QoQ และ 26% YoY โดยหุ้น Top pick คือ SCB, BBL  ถัดมาคือกลุ่มส่งออกอาหาร อาทิ TU คาดกำไร จะโต 12.5% YoY และ 34% QoQ เป็น 2.2 พันลบ.   ส่วนกลุ่มที่คาดกำไรจะออกชะลอ(-) อาทิ กลุ่ม ICT  ADVANC คาดกำไร (-13.2% YoY และ -11.4% QoQ), DTAC  คาดกำไร (-20.3% YoY และ +3.8% QoQ) ฯลฯ
กลยุทธ์การลงทุน : KS ประเมินตลาดหุ้นไทยแกว่งตัวออกข้าง  คาดแนวต้านระยะสั้นในรอบนี้คือ 1600 จุด  ส่วนแนวรับประเมิน 1550 จุด  โดยธีมแนะนำลงทุนหลักๆ คือเน้นสะสมลงทุนคือ
1.) ธีมจีนเตรียมเปิดประเทศ อาทิ PSL, SCGP,  AOT, SPA, EKH
2.) ธีมหุ้นที่คาดกำไรงวด 3Q65 แข็งแกร่ง อาทิ กลุ่มส่งออกอาหารสัตว์เลี้ยง  TU, ASIAN   กลุ่มบัตรเครดิต อาทิ  AEONTS, KTC
3.) ธีมได้ประโยชน์จากเลือกตั้ง PLANB, DTAC, CK
ประเมินตลาดหุ้นไทยวันนี้คาด 1575-1600 จุด หุ้นแนะนำ  AEONTS
Top pick :
AEONTS(ราคาทางพื้นฐาน  214.0  บาท)
1.) ผู้บริหารมองแนวโน้ม NPL ผ่านจุดสูงสุดไปแล้วในไตรมาส 2/FY23 จากยอดจัดเก็บที่ดีขึ้นในเดือน ก.ย. และแผนการ write off ที่สูงขึ้นในครึ่งปีหลัง
2.) การขึ้นค่าแรงขั้นต่ำจะเริมเห็นประโยชน์ในไตรมาส 4/FY23 และจะสามารถเร่งการเติบโตของสินเชื่อส่วนบุคคลได้ ซึ่งมี yield ดีกว่าบัตรเครดิต
3.) ธุรกิจใหม่ AMC ได้รับ License เรียบร้อยแล้วน่าจะเริ่มดำเนินการในปี 2566  ช่วงแรกเน้นบริหารหนี้ unsecured และ ticket size เล็กก่อน และจะขยาบไป secured loan ด้วยในอนาคต วางเป้ารายได้ 450 ลบ และ NPM 10-15% ในอีก 5 ปีข้างหน้า
4.) Valuation ต่ำสุดในกลุ่มการเงิน  โดย PER และ  PBV ในปี  2023  อยู่ที่  9.9x และ 1.7x ตามลำดับ
รายงานตัวเลขเศรษฐกิจ
วันพฤหัสฯ ติดตาม ตัวเลข Initial Jobless Claim ของสหรัฐฯ รายสัปดาห์คาด 200K (+3.6% WoW) และถ้อยแถลงของ Fed Evan รวมถึง Fed D. Cook และ Fed Waller
วันศุกร์ ติดตาม ตัวเลขการจ้างงานนอกภาคเกษตรของสหรัฐฯ เดือน ก.ย. คาด 250K (-20% MoM) ตัวเลขอัตราการว่างงานของสหรัฐฯ เดือน ก.ย. คาด 3.7% (ทรงตัว MoM) ตัวเลขค่าจ้างรายชั่วโมงของสหรัฐฯ เดือน ก.ย. คาด +5.1% YoY (เทียบเดือนก่อนหน้าที่ +5.2% YoY) และถ้อยแถลงของ Fed Williams
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE :  http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกร #Ksecurities #การลงทุน #หุ้นไทย #การลงทุนหลักทรัพย์ #ผลตอบแทน #ข่าวหุ้น #KSTODAY